Komisijos reglamentas (EB) Nr. 1453/1999
1999 m. liepos 1 d.
iš dalies keičiantis Reglamentą (EEB) Nr. 2692/89, nustatantį išsamias ryžių eksportavimo į Reunioną taisykles, susijusias su subsidijos dokumento galiojimu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 3072/95 dėl bendro ryžių rinkos organizavimo [1] su paskutiniais pakeitimais, padarytais Reglamentu (EB) Nr. 2072/98 [2], ypač į jo 10 straipsnio 3 dalį,
(1) kadangi Komisijos reglamento (EEB) Nr. 2692/89 [3] 13 straipsnio 8 dalyje nustatyta, kad subsidijos dokumentas galioja nuo Komisijos reglamento (EEB) Nr. 3719/88 [4] su paskutiniais pakeitimais, padarytais Reglamentu (EB) Nr. 1127/1999 [5], 21 straipsnio 1 dalyje apibrėžtos jo išdavimo dienos iki antrojo mėnesio po išdavimo pabaigos;
(2) kadangi Reglamento (EB) Nr. 1162/95 [6] su paskutiniais pakeitimais, padarytais Komisijos reglamentu (EB) Nr. 444/98 [7], II priede nustatyta, kad eksporto licencijos galioja nuo Reglamento (EEB) Nr. 3719/88 21 straipsnio 1 dalyje apibrėžtos jų išdavimo dienos iki ketvirtojo mėnesio po išdavimo pabaigos;
(3) kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2692/89 13 straipsnio 8 dalis pakeičiama taip:
"8. Subsidijos dokumentas galioja nuo Reglamento (EEB) Nr. 3719/88 21 straipsnio 1 dalyje apibrėžtos jo išdavimo dienos iki ketvirtojo mėnesio po išdavimo pabaigos."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. liepos 1 d.